KS Daily View 4 ก.พ. 2564 ธปท. คงอัตราดอกเบี้ยตามคาดที่ 0.5%
4 กุมภาพันธ์ 2564

KS Daily View 04.02.2021 >>> ธปท. คงอัตราดอกเบี้ยตามคาดที่ 0.5% หลังเริ่มเห็นสัญญาณการฟื้นตัวของเศรษฐกิจ แนะทยอยสะสม AEONTS และ BLA
นอกจากนี้ ยังพบว่าภาคการส่งออกเริ่มฟื้นตัวอย่างต่อเนื่องขยายตัวครั้งแรกในรอบ 8 เดือนที่ 4.71%YoY ในเดือนธันวาคม จากที่หดตัว 3.65%YoY ในเดือนก่อน ประกอบกับ รัฐสามารถดำเนินการออกมาตรการกระตุ้นเศรษฐกิจเพื่อช่วยเหลือผู้ที่รับได้ผลกระทบได้ทันเวลา และในส่วนของอัตราเงินเฟ้อซึ่งขณะนี้ยังอยู่ในระดับต่ำ กนง. มองว่าอัตราเงินเฟ้อจะสามารถกลับเข้าสู่กรอบเป้าหมายได้ในช่วงกลางปี 2564 ขณะที่สภาพคล่องโดยรวมยังอยู่ในระดับสูง แต่การกระจายตัวยังไม่ทั่วถึงจากความเสี่ยงด้านเครดิตที่เพิ่มขึ้น สำหรับประเด็นค่าเงินบาทซึ่งพบว่าเคลื่อนไหวสอดคล้องกับภูมิภาค กนง. มองว่าเป็นประเด็นที่จะต้องติดตามอย่างใกล้ชิด โดยจะมีการพิจารณาถึงความจำเป็นของการดำเนินมาตรการที่เหมาะสม รวมถึงผลักดันการสร้างระบบนิเวศอัตราแลกเปลี่ยนใหม่ (FX Ecosystem) อย่างต่อเนื่อง อย่างไรก็ดี ห้องค้ากสิกรไทยมองว่า กนง. จะยังคงดอกเบี้ยที่ 0.50% ตลอดทั้งปี เพื่อสนับสนุนเศรษฐกิจที่กำลังฟื้นตัว ท่ามกลางความเสี่ยงจากประสิทธิภาพของวัคซีนและการกระจายวัคซีน ซึ่งอาจส่งผลต่อการฟื้นตัวของนักท่องเที่ยว โดยภาคการท่องเที่ยวนั้นคิดเป็นสัดส่วนที่มากถึง 13% ต่อ GDP ไทย
นอกจากนี้ จากการประชุมร่วมกับสำนักงานบริหารหนี้สาธารณะ (สบน.) วานนี้ในประเด็นหนี้สาธารณะ พรก. โควิด-19 และภาพรวมพรบ. งบประมาณปี 2564-2565 เราสามารถสรุปสาระสำคัญหลักๆ ได้ดังนี้..
1. ความต้องการในการกู้เพิ่มเติมของรัฐบาลในปีงบประมาณ 2564-2565 อยู่ที่ราวๆ 2 ล้านล้านบาท และ 2.3 ล้านล้านบาท ตามลำดับ โดยหากนับเฉพาะความต้องการกู้ใหม่ นอกเหนือจากการ roll over/refinance จะคิดเป็นประมาณ 2 ล้านล้านบาท ภายในระยะเวลา 2 ปีงบประมาณ
2. สบน. ได้กำหนดกรอบความเสี่ยง 5 ปีของการ
refinance ตราสารหนี้ที่ครบกำหนดชำระภายใน 1 ปีไว้ที่ 10-16% (ปัจจุบันอยู่ที่ 17.37%) และตราสารหนี้ที่ครบกำหนดชำระภายใน 3 ปีไว้ที่ 25-30% (ปัจจุบันอยู่ที่ 30.82%) ตามลำดับ โดยปัจจุบันรัฐบาลได้มีการออกพันธบัตรระยะสั้นเป็นจำนวนมากสำหรับมาตรการเยียวยาผู้ที่ได้รับผลกระทบจากการแพร่ระบาด
3. รัฐได้ทำการโยกงบประมาณจำนวน 10,000 ลบ. จากงบฟื้นฟูไปงบเยียวยาภายใต้พรก.โควิด-19 (จาก 555,000 ลบ. เป็น 565,000 ลบ.) เพื่อนำไปใช้สำหรับโครงการ "เราชนะ" เนื่องจากเงินที่เหลือในส่วนของงบเยียวยานั้นไม่เพียงพอ และถ้าหากรวมโครงการ "เรารักกัน" ที่จะมีการจ่ายเงินเยียวยาให้กับผู้ประกันตนในมาตรา 33 ซึ่งคาดว่าจะใช้เงินทั้งหมดราว 40,000-50,000ลบ. ด้วยแล้ว ในกรณีนี้เรามองว่ารัฐบาลจะต้องทำการโยกงบอีกครั้ง
4. การจัดเก็บรายได้ของรัฐบาลลดลงจากมาตรการภาษีที่ช่วยเหลือประชาชนและผู้ประกอบการในประเทศ ซึ่งสอดคล้องกับการกู้เพื่อชดเชยการขาดดุลงบประมาณในปี 2564 ที่สูงถึง 700,000 ลบ.
โดยสรุปแล้วจากประเด็นทั้งหมดที่กล่าวมาข้างต้น เรามองว่าสอดคล้องกับการประเมินของเราที่คาดว่าเส้นอัตราผลตอบแทนพันธบัตรไทยจะชันตัวขึ้นในลักษณะ Bear- Steepening จากความต้องการกู้ที่เพิ่มสูงขึ้น ส่งผลให้รัฐมีความจำเป็นต้องออกตราสารหนี้ในปริมาณที่มากขึ้น ขณะที่ในฝั่งของอุปสงค์นั้นเรามองว่าการฟื้นตัวของเศรษฐกิจและเงินเฟ้ออย่างค่อยเป็นค่อยไป จะเป็นปัจจัยสำคัญที่ผลักดันอัตราผลตอบแทนพันธบัตรเช่นกัน โดยเรามองเป็น sentiment เชิงบวกต่อหุ้นกลุ่มธนาคาร และกลุ่มประกัน
 มุมมองตลาดหุ้น/ กลยุทธ์การลงทุน วันนี้คาด SET แกว่งตัวในกรอบแคบ 1,470-80จุด แนะทยอยสะสม AEONTS และ BLA
หุ้นแนะนำ AEONTS (พื้นฐาน 244.00 บาท) บริษัทรายงานกำไร 3QFY21 ที่ 1.0 พันล้านบาท (+4% QoQ, +2% YoY) สูงกว่าที่เราคาดการณ์ไว้ที่ 8.4% เนื่องจาก ECL ที่ต่ำกว่าคาด นอกจากนี้ มูลค่าหุ้นยังอยู่ในระดับถูกโดยเปรียบเทียบ คาดกำไร/ROE จะเติบโตดีขึ้น และอัตราผลตอบแทนจากเงินปันผลจะอยู่ที่ระดับ 2.7% ใน FY2022
 BLA (พื้นฐาน 28.50 บาท) คาดกำไรสุทธิแตะระดับต่ำสุดแล้ว ขณะที่มูลค่าหุ้นในปัจจุบันยังอยู่ในระดับถูกซื้อขายด้วย PBV ปี 2564 ที่ 0.73 เท่า ต่ำกว่าค่าเฉลี่ยช่วง 10 ปี เราเชื่อว่ากลยุทธ์ธุรกิจที่ตั้งเป้าเพิ่มผลิตภัณฑ์ที่มีอัตรากำไรสูงจะช่วยลดภาระจากเงินสำรองตามกรมธรรม์ประกันภัย โดยคาดกำไรสุทธิของบริษัทจะขยายตัวขึ้นหนุนจาก FYP และคาดว่าสัดส่วนช่องทางการขายของ bancassurance ไปยังตัวแทนจำหน่ายและช่องทางการขายอื่นๆ จะมีความสมดุลมากขึ้น
รายงานตัวเลขเศรษฐกิจ ติดตามดัชนีความเชื่อมั่นผู้บริโภคเดือน ม.ค. ของไทย และตัวเลขการขอรับสวัสดิการว่างงานรายสัปดาห์ของสหรัฐฯคาด +8.3 แสนราย
วันศุกร์ ติดตามดัชนี CPI ของไทยเดือน ม.ค. คาด -0.35% YoY ผลการประชุมธนาคารกลางอินเดีย คาดคงดอกเบี้ยนโยบายที่ 4.00% ตัวเลขการจ้างงานนอกภาคเกษตรของสหรัฐฯเดือน ม.ค. คาด +5 หมื่นตำแหน่ง และอัตราการว่างงานนอกภาคเกษตรของสหรัฐฯ เดือน ม.ค. คาดทรงตัว MoM ที่ 6.7%
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/INVEST3IN1
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp